gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl it gl gl de es gl war es gl gl gl gl gl la gl gl gl gl gl gl gl gl gl it gl gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
A administración que preside Valentín González Formoso destina unha achega de 80.000 euros, que contribúen á organización desta mostra de referencia para Galicia
A Deputación destaca a importancia da artesanía tradicional como dinamizador económico na Mostra de Olería de Buño 2022
p. económica 04 de Agosto de 2022
A Coruña, 4 de agosto de 2022. A Deputación da Coruña mantén o seu compromiso coa artesanía tradicional como parte do patrimonio cultural da provincia, pero tamén como un importante dinamizador económico. Así o asegurou o deputado de Promoción Económica, Blas García, durante a inauguración da XXXVIII Mostra de Olería de Buño, na que estivo acompañado polo alcalde de Malpica, Eduardo Parga, e pola directora de Turismo de Galicia, Nava Castro.
García lembrou que a institución provincial mantén unha firme aposta pola promoción de Buño e destacou que ese apoio traduciuse nunha achega de 80.000 euros que contribúen á organización desta mostra de referencia para Galicia. Tamén, na adquisición e recuperación do conxunto etnográfico Ecomuseo Forno do Forte, ou na rehabilitación do Forno da Costa, que pasou a formar parte do patrimonio recuperado e visitable da olería.
Hoxe, apuntou o deputado, "os protagonistas son os profesionais que se dedican a diario a crear esas pezas únicas. Temos que seguir mantendo este valor e esta marca oleira por riba de todo. Temos que traballar conxuntamente todos, Deputación, Concello e Xunta, para que esta mostra siga a ter un gran futuro que será beneficioso para todos. A Deputación seguirá estando aí, coma sempre, xa que Buño xa non é un referente na provincia, senón en Galicia e en toda España".
Asegurou que a artesanía é fonte de creación de emprego, "moi necesario nestes tempos de crise. Sabemos que a artesanía é un dos sectores onde máis se está a sufrir, pero dende a Deputación faremos o que estea na nosa man para que a olería de Buño siga mantendo viva unha actividade do patrimonio cultural da nosa comunidade".
García destacou que a artesanía de Buño é unha actividade única, "Buño é o último pobo oleiro de Galicia e, neste encontro, un referente do verán na Costa da Morte". Amosou tamén o seu "fondo respecto polos e polas artesáns que fan posible que siga existido este centro oleiro. O seu labor e a súa creatividade son motivo da miña admiración e da do resto de galegos e galegas".
De feito, esta mostra ampliou os seus obxectivos e consolidouse como unha gran festa tradicional. Así este ano haberá unha exposición cos carteis da Mostra ao longo da súa historia, demostracións ao torno por parte de varios artesáns, obradoiros diversos, contos para os máis pequenos, charangas, presentacións literarias, unha ruta oleira, sesións vermú, teatro, música, xogos tradicionais e deporte, que dinamizarán a actividade oleira.
Blas García agradeceu finalmente o labor dos artesáns de Buño por continuar cunha tradición económica e cultural que é necesario apoiar para mantela no tempo.
Premio "Concepción Arenal" a proxectos educativos pola igualdade de xénero
A Deputación destaca a importancia da artesanía tradicional como dinamizador…
Blas García destaca en Ribeira o apoio da Deputación aos autónomos e pequeno…
A Deputación apoia o concurso escolar “os pequenos co pequeno comercio”
O deputado provincial Blas García estuda xunto con representantes de AGAXECCA…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web